CELEX: C2004/300/87
Language: et
Date: 2004-12-04 00:00:00
Title: Kohtuasi T-368/04: Luc Verheyden 13. septembri 2004 hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/44
            
         Luc Verheyden 13. septembri 2004 hagi Euroopa Ühenduste Komisjoni vastu
   (Kohtuasi T-368/04)
   (2004/C 300/87)
   Kohtumenetluse keel: prantsuse
   Luc Verheyden, elukoht Angera (Itaalia), esitas 13. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Eric Boigelot.
   Hageja palub esimese astme kohtul:
   
               —
            
            
               tühistada hageja suhtes kõrgemalseisva ametniku 4. veebruari 2004. aasta ja 24. veebruari 2004. aasta otsused;
            
         
               —
            
            
               tühistada ametisse nimetava asutuse otsus, mis oli vastuseks 1. juuni 2004. aasta nõudele (R/159/04) ja mis on kätte saadud 14. juunil 2004;
            
         
               —
            
            
               tühistada kõik otsused, mis võeti vastu menetluse käigus;
            
         
               —
            
            
               mõista kostjalt välja hüvitis 30 mittekasutatud ja kompenseerimata korralise puhkuse päeva kompenseerimiseks vastavalt personalieeskirjade lisa V artikli 4 lõigule 2, koos intressiga 5,25 % alates käesoleva hagi esitamisest;
            
         
               —
            
            
               mõista hageja kasuks välja õiglane hüvitis tekitatud moraalse kahju ja karjääri kahjustamise eest 12 500 euro suuruses summas tingimusel, et seda suurendatakse või vähendatakse kohtumenetluse jooksul;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja ei ole nõus otsusega talle neid puhkusepäevi 2004. aastasse mitte üle kanda. Oma hagi toetuseks viitab hageja personalieeskirjade artiklite 25, 57 ja V lisa artikli 4, millega kehtestatakse puhkuse andmise kord, samuti hea haldustava ja võrdse kohtlemise põhimõtte rikkumisele, õiguspärase ootuse põhimõttega mittearvestamisele ja ilmsele hindamisveale.